少年 (電影)

《少年》係2021年一套以香港反修例運動期間「輕生者搜救隊」為主線嘅香港電影，由任俠同陳力行監製，任俠同林森執導。

呢套片嘅內容講述反修例運動期間，年輕一代面對嘅困境，包括世代衝突等。故事圍繞「少年搜救隊」喺運動期間，四出尋找一名企圖自殺少女嘅故仔。入面仲有講述少年瞞住屋企人上街遊行，亦有示威者表示自己老竇正係放催淚彈嘅警察；其後引入有示威者以死明志，啲人自發救援嘅故仔。

另外，喺預告片最後，字幕打出「香港不能公映」嘅字句。

獎項同埋有關提名 
呢套戲獲提名第 58 屆台灣金馬獎，角逐最佳新導演同最佳剪輯，金馬影展 2021 奈派克獎、國際影評人費比西獎，最後成功攞到奈派克獎。

外間反應同後續 
呢套電影被中聯辦控制嘅《文匯報》攻擊，話佢犯國安法，又點名任俠、陳力行，聲稱佢哋喺唔同場合抹黑中共未經諮詢或者香港人同意而強行落實嘅港版國安法。

反逃犯條例修訂運動
2021年電影
港產片